stanford-oval/wikipedia huggingface dataset:
הסודות של אברמור
פרקים > פרקי פיילוט

| מספר הפרק (בסדרה) | מספר הפרק (בעונה) | שם הפרק | תאריך שידור מקוריהממלכה המאוחדת | תאריך שידור מקוריארצות הברית | תאריך שידור בישראלישראל |
| --- | --- | --- | --- | --- | --- |
| 1 | 1 | פרק 1 | 10 באוקטובר 2014 | 17 באוקטובר 2014 | 26 בינואר 2015 |
| 2 | 2 | פרק 2 | 17 באוקטובר 2014 | 17 באוקטובר 2014 | 2 בפברואר 2015 |
| 3 | 3 | פרק 3 | 24 באוקטובר 2014 | 24 באוקטובר 2014 | 9 בפברואר 2015 |
| 4 | 4 | פרק 4 | 31 באוקטובר 2014 | 24 באוקטובר 2014 | 16 בפברואר 2015 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקוריהממלכה המאוחדת | תאריך שידור בישראלישראל |
| --- | --- | --- | --- | --- |
| 5 | 1 | רגילה | 9 בנובמבר 2015 | 7 באפריל 2016 |
| 6 | 2 | לארוג גרוע | 10 בנובמבר 2015 | 14 באפריל 2016 |
| 7 | 3 | ליל הצחנה | 16 בנובמבר 2015 | 21 באפריל 2016 |
| 8 | 4 | דריפטי | 17 בנובמבר 2015 | 19 במאי 2016 |
| 9 | 5 | טלולה ברינקוורת פוגשת את יריבתה | 23 בנובמבר 2015 | 26 במאי 2016 |
| 10 | 6 | אברמור לעד | 24 בנובמבר 2015 | 2 ביוני 2016 |
| 11 | 7 | יום הלבבות | 30 בנובמבר 2015 | 9 ביוני 2016 |
| 12 | 8 | תלאותיה של בלה | 1 בדצמבר 2015 | 16 ביוני 2016 |
| 13 | 9 | איות קסם | 7 בדצמבר 2015 | 23 ביוני 2016 |
| 14 | 10 | דבר אינו מתחרז עם קמרון | 8 בדצמבר 2015 | 30 ביוני 2016 |
| 15 | 11 | ריקוד שליח המעגל | 15 בפברואר 2016 | 7 ביולי 2016 |
| 16 | 12 | פופואה אחד יותר מדי | 16 בפברואר 2016 | 14 ביולי 2016 |
| 17 | 13 | ולנטינה | 17 בפברואר 2016 | 21 ביולי 2016 |
| 18 | 14 | מבצע כיבוי אורות | 18 בפברואר 2016 | 28 ביולי 2016 |
| 19 | 15 | להיות בלה | 22 בפברואר 2016 | 4 באוגוסט 2016 |
| 20 | 16 | מדעי הסב | 29 בפברואר 2016 | 11 באוגוסט 2016 |
| 21 | 17 | עלייתה של הולופול | 7 במרץ 2016 | 18 באוגוסט 2016 |
| 22 | 18 | להבות חדשות | 14 במרץ 2016 | 25 באוגוסט 2016 |
| 23 | 19 | הביצה והסנוט | 21 במרץ 2016 | 1 בספטמבר 2016 |
| 24 | 20 | נברמור | 28 במרץ 2016 | 8 בספטמבר 2016 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק | תאריך שידור מקוריהממלכה המאוחדת | תאריך שידור בישראלישראל |
| --- | --- | --- | --- | --- |
| 25 | 1 | שבור לרסיסים | 8 במאי 2017 | 23 בנובמבר 2017 |
| 26 | 2 | הדברים שאומרים על אליס | 15 במאי 2017 | 30 בנובמבר 2017 |
| 27 | 3 | משבר אין חיים | 22 במאי 2017 | 7 בדצמבר 2017 |
| 28 | 4 | האהבה (באמת) כואבת | 29 במאי 2017 | 14 בדצמבר 2017 |
| 29 | 5 | מעוני לעושר | 5 ביוני 2017 | 21 בדצמבר 2017 |
| 30 | 6 | חיי כלב | 12 ביוני 2017 | 28 בדצמבר 2017 |
| 31 | 7 | אל מונסיניור הבלתי מובס | 19 ביוני 2017 | 4 בינואר 2018 |
| 32 | 8 | גירודים | 26 ביוני 2017 | 11 בינואר 2018 |
| 33 | 9 | המרוץ לאי הסירחון | 3 ביולי 2017 | 18 בינואר 2018 |
| 34 | 10 | שקר לבן קטן גדול | 10 ביולי 2017 | 25 בינואר 2018 |
| 35 | 11 | ההצגה מתחילה | 17 ביולי 2017 | 1 בפברואר 2018 |
| 36 | 12 | מסיבת ערפדים בסגנון הוואי | 24 ביולי 2017 | 8 בפברואר 2018 |
הערות שוליים

1 2  אברמור באתר דף הבית הראשון שלי
1 2  ערוץ דיסני מחדש את 'הסודות של אברמור' לעונה שנייה באתר Lime Pictures
1 2  TVShow Time - The Evermoor Chronicles
↑  IMDb - The Evermoor Chronicles Series 2 Episodes
הרי אנאמיט

| --- | --- |

 מידע כללי
 גובה:  2,819 מ' 
 מדינה:  וייטנאם, קמבודיה, לאוס 
 מיקום:  וייטנאםוייטנאם
 אורך הרכס:  1,100 ק"מ 
 קואורדינטות:  18°35′N 103°48′E﻿ / ﻿18.59°N 103.8°E﻿ / 18.59; 103.8
  
 
הרי אנאמיט (בצרפתית: Chaîne annamitique; בלאית: ພູ ຫລວງ Phou Luang; בווייאטנאמית: Dãy (núi) Trường Sơn) הם רכס הרים מרכזי הנמצא בהודו-סין. רכס ההרים משתרע לאורך כ-1,100 קילומטר, דרך לאוס, וייטנאם וחלק קטן מקמבודיה. רכס ההרים מורכב, בין השאר, מיערות לחים.
הערות שוליים

↑  Annamite Range Moist Forests, באתר "WWF", מאורכב מ-8 באוגוסט 2017 (באנגלית)
| --- | --- |
בקרת זהויות :  NKC: ge1078388  SUDOC: 151716773  VIAF: 55148574335524430009   WorldCat (עם VIAF): 55148574335524430009 
ערך זה הוא קצרמרבנושא גאוגרפיה. אתם מוזמנים לתרום לוויקיפדיה ו.
הרכבת התחתית של אתונה

| --- | --- |


 מידע כללי
 מדינה:  יוון
 עיר:  אתונה
 מפעיל:  חברת Statheres Sygkoinonies
 מידע על ההקמה
 פתיחת המערכת:  27 בפברואר 1869 
 מידע על המערכת
 אורך המערכת:  84.5 ק"מ 
 רוחב המסילה:  1,435 מילימטרים
 מספר נוסעים ביום:  1,353,000
 מספר נוסעים בשנה:  493,800,000
 מספר הקווים:  3
 מספר התחנות:  68
 stasy.gr
 תרשים המערכת
 
 
הרכבת התחתית של אתונה (ביוונית: Μετρό Αθήνας) היא מערכת רכבת תחתית הממוקמת באתונה בירת יוון. המערכת משמשת את מטרופולין העיר וחלק ממחוז אטיקה. במערכת שלושה קווים. הקו הירוק נפתח בשנת 1869. הרכבת התחתית של אתונה היא מהראשונות בעולם. בשנת 1991 החלו לבנות את הקו האדום ואת הקו הכחול. ב-28 בינואר 2000 החלו שני הקווים לפעול. למערכת מתוכננים קווים נוספים. הרכבת התחתית באתונה מחוברת בצורה יעילה ונוחה לאמצעי התחבורה הציבורית השונים, בהם, אוטובוסים, טרוליבוס, החשמלית של אתונה והרכבת הפרוורית של העיר. הרכבת התחתית של אתונה היא הרכבת התחתית היחידה ביוון, עד שתיפתח הרכבת התחתית של סלוניקי.
קווים

| קו | נפתח בשנת | אורך הקו | מספר תחנות |
| --- | --- | --- | --- |
|   | 1869 | 25.6 ק"מ | 24 |
|   | 2000 | 18.2 ק"מ | 20 |
|  | 2000 | 41 ק"מ | 24 |
על הקווים > הקו הירוק

הקו הירוק הוא הקו הראשון שנבנה ברכבת התחתית של אתונה. בניית הקו החלה בשנת 1867 והסתיימה שנתיים לאחר מכן והוא נפתח ב-27 בפברואר 1869. בהתחלה הקו הונע על ידי קיטור ולאחר מכן בשנת 1904, הוא הפך לחשמלי. כשהקו נפתח, הוא עבר רק בין שתי תחנות, תחנת פיראוס (Πειραιάς) ותחנת תיסיו (Θησείο). במהלך השנים הורחב הקו כמה פעמים וכיום מספר התחנות בקו הוא 24 ואורכו הוא 25.6 קילומטרים.
הקו מתחיל בתחנת פיראוס, המהווה את מסופו הדרומי של הקו וממשיך עד לתחנה בפרוורה הצפוני של אתונה, קיפיסיה (Κηφισιά). רוב התחנות בקו הן עיליות, ומעטן תת-קרקעיות.
נקודות ציון חשובות שהקו עובר לידן הן: עיר הנמל פיראוס בתחנת פיראוס, היכל השלום והאחווה ואצטדיון קאראיסקאקיס בתחנת פלירו (Φάληρο), האגורה ואזור מונסטיראקי התיירותי הנמצא במרכזה ההיסטורי של אתונה וכיכר אומוניה הממוקמת גם היא במרכז העיר.
הקו נפגש עם הקו הכחול בתחנת מונסטיראקי (Μοναστηράκι) ועם הקו האדום בתחנות אומוניה (Ομόνοια) ואטיקי (Αττική).
על הקווים > הקו האדום

הקו האדום נפתח ב-28 בינואר 2000, ביחד עם הקו הכחול. הקו האדום הוא הקו הראשון במערכת שכולו מתחת לאדמה. הקו עבר בהתחלה בין תחנת ספוליה (Σεπόλια) לתחנת סינטגמה (Σύνταγμα) שבמרכז העיר. בנובמבר של אותה שנה, הסתיימה הרחבת הקו דרומה עד לפרוור דפני (Δάφνη). ב-2004 הורחב הקו עוד פעם ונוספו שתי תחנות נוספות, תחנת אגיוס דימיטרוס (Άγιος Δημήτριος) ותחנת אגיוס אנטוניוס (Άγιος Αντώνιος). ב-2013 בוצעה ההרחבה האחרונה, הקו הורחב צפונה לתחנת אנטופולי (Ανθούπολη) וגם דרומה לתחנת אליניקו (Ελληνικό).
נקודות ציון חשובות שהקו עובר לידן: נמל התעופה הבינלאומי אליניקון הנמצא לא רחוק מתחנת אליניקו, האקרופוליס ומוזיאון האקרופוליס בתחנת אקרופולי (Ακρόπολη), בניין הפרלמנט היווני וכיכר סינטגמה בתחנת סינטגמה.
הקו נפגש עם הקו הכחול בתחנת סינטגמה ועם הקו הירוק הוא נפגש בתחנת אומוניה ואטיקי.
אורך הקו הוא 18.2 קילומטרים והוא עובר ב-20 תחנות.
על הקווים > הקו הכחול

הקו הכחול נחנך ב-28 בינואר 2000, וחיבר בין נמל התעופה הבינלאומי של אתונה לתחנת  סינטגמה במרכז אתונה. בשנים הבאות הוארך הקו ונכון ל-2022 הוא הגיע עד לפיראוס, הממוקמת מערבית לאתונה. חלק מתחנות הקו הן תת-קרקעיות, וחלקן הן עיליות. ההרחבה הראשונה הסתיימה ב-2003, והקו הגיע עד לתחנת מונסטיראקי. ב-2007 נוספו לקו עוד שלוש תחנות והוא הגיע עד לפרוור אגאלאו (Αιγάλεω). ב-2013 נוספה לקו תחנת אגיה מרינה (Αγία Μαρίνα). ב-2020 הוא הורחב עד לפרוור ניקאיה. ב-2022, נחנכה הרחבת הקו עד לתחנת דימוטיקו תאטרו אשר בפיראוס, כולל תחנת מפגש עם הקו הירוק בסמוך לנמל פיראוס.
נקודות ציון חשובות שהקו עובר לידן: נמל התעופה הבינלאומי של אתונה בתחנה הסמוכה לו, כיכר סינטגמה בתחנת סינטגמה והאוניברסיטה הטכנית הלאומית של אתונה בתחנת קתאקי (Κατεχάκη).
אורך הקו הוא 47 קילומטרים והוא עובר ב-27 תחנות.
הערות שוליים

↑  World's oldest metro systems - Railway Technology, www.railway-technology.com
↑  Athens metro map, Greece, mapa-metro.com
↑  UrbanRail.Net > > ATHENS - ATHINA Metro - Line 2, www.urbanrail.net
תחנת ויקטוריה (Βικτώρια) התת-קרקעית בקו הירוק. התחנה קרויה על שם המלכה ויקטוריה
תחנת אקרופולי שבקו האדום
הסדרה ההרמונית

במתמטיקה, הסדרה ההרמונית היא סדרת המספרים  1,{\frac {1}{2}},{\frac {1}{3}},\ldots ,{\frac {1}{n}},\dots .
היסטוריה

שמה של הסדרה ההרמונית נובע מהמושג של צלילים או הרמוניות במוזיקה: אורכי הגל של צלילי מיתר רוטט הם  {\frac {1}{2}},  {\frac {1}{3}},  {\frac {1}{4}} וכו', של אורך הגל הבסיסי של המיתר. כל איבר של הסדרה ההרמונית אחרי הראשון הוא הממוצע ההרמוני של האיברים השכנים, ולכן האיברים יוצרים התקדמות הרמונית; הביטויים "ממוצע הרמוניים" ו"התקדמות הרמונית" נובעים גם הם מעולם המוזיקה. מעבר למוזיקה, לרצפים הרמוניים הייתה גם פופולריות מסוימת בקרב אדריכלים. זה היה נכון במיוחד בתקופת הבארוק, כאשר אדריכלים השתמשו בהם כדי לקבוע את הפרופורציות של תוכניות הרצפה, של הגבהים, וכדי לבסס יחסים הרמוניים בין פרטים אדריכליים פנימיים וחיצוניים של כנסיות וארמונות.
הטור ההרמוני

הטור האינסופי  \sum _{k\,=\,1}^{\infty }{\frac {1}{k}} מכונה הטור ההרמוני או הטור ההרמוני המוכלל והוא מתבדר (כלומר הוא אינו מתכנס למספר סופי).
הטור ההרמוני הוא אחד הטורים הפשוטים שהאיבר הכללי שלהם מתכנס לאפס (כי הגבול של הסדרה ההרמונית הוא אפס), ובכל זאת סכום הטור מתבדר. יתר על כן, הטור ההרמוני מהווה מעין חסם:
לכל  p>1 הטור האינסופי  \sum _{n\,=\,1}^{\infty }{\frac {1}{n^{p}}} מתכנס, וערכו ניתן על ידי פונקציית זטא של רימן  \zeta (p).
לכל  0\leq p\leq 1 הטור האינסופי  \sum _{n\,=\,1}^{\infty }{\frac {1}{n^{p}}} מתבדר.
הסכומים החלקיים של הטור ההרמוני נקראים מספרים הרמוניים ומסומנים  H_{n}, כלומר  H_{n}=\sum _{k\,=\,1}^{n}{\frac {1}{k}}. המספרים ההרמוניים הם רציונליים אך לא שלמים (למעט  H_{1}), ואף ההפרש בין כל שני מספרים הרמוניים שונים הוא לא שלם.
סדרת המספרים ההרמוניים  \{H_{n}\}_{n=1}^{\infty } שואפת לאינסוף אך לאט מאוד – בקצב של הלוגריתם הטבעי. למעשה, לאונרד אוילר הוכיח שהסדרה 
 H_{n}-\ln(n) מתכנסת, וגבולה מכונה קבוע אוילר-מסקרוני.
התבדרות הטור ההרמוני

העובדה שהטור ההרמוני מתבדר מפתיעה אינטואיטיבית, משום שהאיבר הכללי של הטור שואף ל-0 ולכן ניתן היה לצפות שנוכל להזניח את האיברים הרחוקים. כך לדוגמה, סכום הטור עובר את 10 רק באיבר ה־12,367 שלו, ואת 11 באיבר ה־33,617. ניתן להוכיח את התבדרות הטור בדרכים רבות.
התבדרות הטור ההרמוני > דמיון הטור ללוגריתם הטבעי

על פי סכומי דארבו של אינטגרל רימן, הסכום  \sum _{k\,=\,1}^{n}{\frac {1}{k}} חוסם את האינטגרל המסוים  \int \limits _{1}^{n}{\frac {dt}{t}} מלמעלה (שכן זהו סכום דארבו עליון), כלומר לכל  n טבעי:
היות שפונקציית הלוגריתם הטבעי שואפת לאינסוף כאשר המשתנה שלה שואף לאינסוף, הסדרה הימנית שגדולה ממנה שואפת לאינסוף גם כן ולכן הטור עצמו מתבדר.
למעשה, קיים גם אי שוויון הפוך – גם פונקציית הלוגריתם חוסמת את הטור מלמעלה. אם נתייחס אל הטור (חוץ מהאיבר הראשון) כסכום דארבו התחתון של האינטגרל המסוים  \int \limits _{1}^{n}{\frac {dt}{t}}=\ln(n) נקבל את האי-שוויון הבא:
או בניסוח שקול: לכל  n מתקיים האי-שוויון  0\leq H_{n}-\ln(n)\leq 1.
זהו מקרה פרטי של מבחן לבדיקת התכנסות של טורים באמצעות התכנסות אינטגרלים ולהפך. אם  f פונקציה מונוטונית יורדת אז הטור  \sum _{n\,=\,1}^{\infty }f(n) מתכנס אם ורק אם האינטגרל הלא-אמיתי  \int \limits _{1}^{\infty }f(t)dt מתכנס.
התבדרות הטור ההרמוני > מבחן הדילול

ניתן לסכם את הטור בצורה שתראה את ההתבדרות שלו בדרך יותר ברורה: נקבץ יחד את כל האיברים בין שתי חזקות של 2 ונסכם אותם יחד.

לדוגמה, נסכם את  {\frac {1}{2}} לבד, את  {\frac {1}{3}},{\frac {1}{4}}, את  {\frac {1}{5}},{\frac {1}{6}},{\frac {1}{7}},{\frac {1}{8}} וכן הלאה. בכל אחד מסכומי הביניים האלה כל האיברים גדולים מהאיבר האחרון, שהוא בעצמו חזקה שלילית של 2.

בנוסף, בסכום הביניים שבו האיבר האחרון הוא  2^{-k} יהיו בדיוק  2^{k-1} איברים, ולכן ערך כל סכום ביניים כזה גדול מחצי.

ניתן לבטא את סכומי הביניים האלו בנוסחה מפורשת בעזרת פונקציית הערך השלם של הלוגריתם עם בסיס 2:
זהו סכום אינסופי של מספר חיובי ולכן הוא מתבדר. בדרך הזו קיבלנו גם הערכה מסוימת לקצב הגידול של הטור:  H_{n}=\sum _{k\,=\,1}^{n}{\frac {1}{k}}>1+{\frac {\lfloor \log _{2}(n)\rfloor }{2}}.
טורים דומים

טור חשוב שמתקשר לטור ההרמוני הוא הטור ההרמוני המתחלף (טור לייבניץ), שהוא טור הרמוני עם סימנים מתחלפים:
טור זה מתכנס וערכו הוא  \ln(2) (הדבר נובע מהצבת  x=1 בטור טיילור של הפונקציה  \ln(1+x)). זוהי דוגמה למבחן לייבניץ להתכנסות טורים הקובע כי טור מתחלף המורכב מסדרה מונוטונית יורדת שהאיבר הכללי שלו שואף לאפס – מתכנס. הטור הוא דוגמה סטנדרטית למשפט רימן, שכן שינוי סדר איבריו משנה את הסכום.
טור נוסף שקשור לטור ההרמוני הוא טור ההופכיים של המספרים הראשוניים, שגם הוא טור מתבדר:
כאשר  p_{k} הוא הראשוני ה־ k־י.
אם נשמיט מן הטור ההרמוני את כל האיברים המכילים את הספרה 9 נקבל טור מתכנס וסכומו הוא  22.92067\ldots . הטור נחקר לראשונה על ידי A.J. Kempner בשנת 1914. קמפנר הוכיח כי בניגוד לאינטואיציה, הטור הזה מתכנס, וסכומו הוא פחות מ־90. מאוחר יותר חושב במדויק סכום הטור.
הערות שוליים

↑  David E. Kullman, What's Harmonic about the Harmonic Series?, The College Mathematics Journal 32, 2001, עמ' 201–203 doi: 10.2307/2687471
↑  Dick Jardine, Mathematical time capsules: historical modules for the mathematics classroom, Washington, DC: Math. Assoc. of America, 2010, MAA notes, ISBN 978-0-88385-984-1
↑  George L. Hersey, Architecture and geometry in the age of the Baroque, Chicago, Ill.,: Univ. of Chicago Press, 2000, ISBN 978-0-226-32783-9
↑  עובדה זו מהווה הוכחה נוספת לכך שיש אינסוף מספרים ראשוניים. ראו: קיומם של אינסוף מספרים ראשוניים#הוכחתם של אוילר וקרונקר.
↑  Kempner, A. J., A Curious Convergent Series, American Mathematical Monthly, 21 (2), February 1914. pp. 48–50, in JSTOR
ויליאם קירצ'ר

| --- | --- |

 לידה:  23 במאי 1958 (בן 66) ארצות הברית 
 מדינה:  ניו זילנד 
 תקופת הפעילות:  מ-1983 
 מקום לימודים:  טוי ואקאארי 
 מספר צאצאים:  4
 פרופיל ב-IMDb
 
ויליאם קירצ'ר (באנגלית: William Kircher; נולד ב-23 במאי 1958) הוא שחקן קולנוע ניו זילנדי. מוכר בזכות תפקידיו ב"טרילוגיית ההוביט" בתור הגמד ביפור, ובזכות הופעותיו בסדרת המשטרה "כריש בפארק" ובסרט "משום מקום".
ביוגרפיה

בהיותו נער שיקר קירצ'ר לגבי גילו כאשר נרשם ל"בית הספר הניו זילנדי לדרמה", וסיים בגיל 18 את לימודי המשחק שלו.
במהלך הקריירה שלו זכה לשבחים על תפקידיו בסרטים מקומיים בניו זילנד ובסדרות טלוויזיה כגון "כריש בפארק" ואופרת הסבון "עיר חיים". ב-2006 השתתף בדרמה הניו זילנדית "משום מקום", בתפקיד השוטר המעוטר סטיוארט גות'רי שנרצח בטבח ארמואנה.
ב-2012 הופיע קירצ'ר בסרטו של פיטר ג'קסון "ההוביט: מסע בלתי צפוי" בתור גמד הארץ התיכונה ביפור.
ויליאם קיין

| --- | --- |

 לידה:  17 במרץ 1799 מיינות', אירלנד 
 פטירה:  19 בספטמבר 1871 (בגיל 72) Granville Park, הממלכה המאוחדת 
 מדינה:  ממלכת בריטניה הגדולה, הממלכה המאוחדת של בריטניה הגדולה ואירלנד 
 
ויליאם קיין (באנגלית: William Caine; נולד ב-1798) היה מזכיר מושבת הונג קונג בין השנים 1854–1859 והמושל בפועל של המושבה בין מאי וספטמבר 1859.
ביוגרפיה

קיין נולד באנגליה בשנת 1798 למשפחה ענייה. בגיל 6 הצטרף כמתופף לצבא המלכותי הבריטי ושירת בגדוד ה-26 של חיל הרגלים במהלך הקרבות נגד נפוליאון בונפרטה בספרד. קיין הגיע לדרגת קפטן במהלך שירותו. לאחר תום מלחמות נפוליאון הועבר הגדוד שבו שירת קיין להונג קונג והשתתף בשנת 1839 במלחמת האופיום השנייה, וקיין החל את שירותו הקולוניאלי.
קיין כיהן כשופט העליון (Chief Magistrate) של המושבה וכן ייסד את משטרת הונג קונג וכיהן כראש המשטרה בין השנים 1841–1844. בשנת 1847 מונה למזכיר המושבה והמבקר הכללי שלה (Colonial Secretary and Auditor General)
על שמו של קיין נקראת דרך קיין (Caine Road) באזור המיד לוולס של האי הונג קונג.
העמותה לשימור אתרים ונוף במודיעים

סמליל העמותה
תצפית מגבעת התיתורה אל עבר העיר מודיעין.
העמותה לשימור אתרים ונוף במודיעים (ע"ר) היא עמותה שמטרותיה שמירה על אתרי מורשת, ארכאולוגיה, טבע ונוף באזור מודיעין, לאור הסכנה הנשקפת להם כתוצאה מהקמת העיר והתפתחותה.
סמליל העמותה

בסמליל העמותה מוצגים זה לצד זה מודיעין המודרנית ואלמנטים מהנוף ומהעבר. החנוכיה מסמלת את המורשת התרבותית של חבל הארץ, שלפי עקרונות העמותה, חייבת לבוא לידי ביטוי בתכנון הפיזי של האזור.
היסטוריה

העמותה הוקמה בסוף 1990, על ידי קבוצת תושבי אזור מודיעין (רובם ככולם תושבי מכבים-רעות). העמותה נאבקה באופן הקמת העיר, בטיעון שהקמת העיר תביא לחורבן של אתרי מורשת רבים הפזורים בשטח הטבעי באזור, וכן בעולם הטבע העשיר שמתקיים בו.
יאיר פרג הוא ממייסדי העמותה ויושב ראש השלישי שלה.
השטח שיועד להקמת העיר מודיעין שימש עד אז כשטח אש של צה"ל ולכן ערכי הטבע בו לא הופרו ונותרו "נופי בראשית" באופן יחסי. אנשי מקצוע שהעמותה פנתה אליהם, וכן ראש העיר רמלה דאז, יואל לביא, טענו כי הקמת העיר תחליש את הערים הקרובות לה על ידי משיכת אוכלוסייה איכותית- כשהכוונה היא בעיקר לערים רמלה ולוד, ובנוסף גם ירושלים ובית שמש.
תחילת בניית העיר תוכננה על גבעת התיתורה, אתר מורשת וטבע ייחודי שהיווה כבר אז מוקד טיולים פופולרי עבור תושבי האזור.
בפנייה לבג"ץ (בג"ץ מס' 2683/92), חברי העמותה הביאו טיעונים ותצהירי מומחים נגד הקמת העיר בהליך מהיר. הבג"ץ החזיר את התוכנית המפורטת שכללה את גבעת התיתורה חזרה לוועדת התכנון, מחשש לפגיעה באתר מורשת.
לכשהשלימו חברי העמותה עם הקמת העיר, התמקדה פעילות העמותה בהגנה על הגבעה, ולבסוף, השכונות הראשונות של העיר הוקמו מדרום ומערב לגבעה. גבעת התיתורה נותרה ללא פגע - הודות לפעילות העמותה, פרט למגדל מים שהוקם בגבעה.
פעילות

העמותה התמידה בפעילות הסברה ומחאה במטרה להגדיל את המודעות בקרב תושבי העיר, באשר לערכי הטבע והמורשת שנמצאים באזור. העמותה הצטרפה לפעולות של גופים ירוקים אחרים שפועלים בעיר, כדוגמת החברה להגנת הטבע, קרן קיימת לישראל ו'חווה ואדם'.
מדי שנה, העמותה מקיימת סדרת סיורים לאתרים בתחומי העיר והאזור. הסיורים מתמקדים במקומות שעתידים להיפגע כתוצאה מהתרחבות העיר, ולאתרים בעלי עניין באזור. ייחודה של העמותה הוא בהיותה גוף עצמאי ובלתי-תלוי, משום שאינו נתמך על ידי עיריית מודיעין, בניגוד לגופים הירוקים האחרים הפועלים באזור שלוקחים חלק במערכת החינוך בעיר, ולכן פעמים רבות נמנעים מלהציג עמדה חד-משמעית בנושאים סביבתיים. 
העמותה מורכבת ומנוהלת על ידי תושבי האזור בלבד. היא מאגדת אנשי חינוך, אנשי שטח, אקדמיה, מדריכי טיולים ופעילים בקהילה שעניינם המשותף הוא קידום שמירת האתרים בתחומי העיר.
פעילות > לוביזם

במקביל לפעילויות ההסברה לציבור, העמותה פועלת מול גורמי ממשל ואקדמיה שונים, על-מנת למנוע את הפגיעה רחבת ההיקף בחבל הארץ המדובר. עם השנים, נאספו מכתבים המכילים חוות דעת של מומחים בנושאים שונים, שמביעים את דעתם כנגד הרחבת העיר ותומכים בשימור ערכי המורשת באזור. בין השאר, תמכו בפעילות העמותה פרופ' וחתן פרס ישראל אלישע אפרת, הגאוגרף ארנון סופר, וכן תושב האזור, פרופסור אלון טל.
ד"ר עפרה אורבך, יו"ר העמותה כיום, היא ממלאת מקום בוועדה המחוזית לתכנון ובנייה.
פעילות > בעיתונות המקומית

במשך שנים, פרסמו חברי העמותה מאמרים בעיתונות הארצית והמקומית ביניהם יאיר פרג ועפרה אורבך. סדרת מאמרים מאת ערן תירוש, שסקר בכל פעם אתר אחר בסביבה מזווית היסטורית ונופית, פורסמה במקומון "מודיעין ניוז".
תצפית ממבצר לטרון אל עבר עמק איילון. צולם בסיור העמותה במאי 2010.
הרכבת התחתית של בייג'ינג

| --- | --- |


 מידע כללי
 מדינה:  הרפובליקה העממית של סין
 עיר:  בייג'ינג
 מפעיל:  Beijing Mass Transit Railway  Operation Corp., Ltd
 מידע על ההקמה
 פתיחת המערכת:  1 באוקטובר 1969
 מידע על המערכת
 אורך המערכת:  637 ק"מ
 רוחב המסילה:  1,435 מ"מ
 מספר נוסעים ביום:  12.5 מיליון (2018)
 מספר נוסעים בשנה:  3.78 מיליארד (2017)
 מספר הקווים:  22
 מספר התחנות:  391
 www.bjsubway.com
 תרשים המערכת
 מפת קווי הרכבת התחתית של בייג'ינג
 
הרכבת התחתית של בייג'ינג (בסינית מפושטת: 北京地铁; בפיניין: Běijīng dìtiě) היא מערכת רכבת תחתית המהווה חלק ממערך התחבורה הציבורית של העיר בייג'ינג בסין. הרכבת נמצאת בבעלות עיריית בייג'ינג. הקו הראשון נפתח בשנת 1969, וכיום ישנם 22 קווים שמהם 20 קווי מטרו, קו אחד של רכבת ריחוף מגנטי, וקו אחד של רכבת קלה. המערכת משתרעת לאורך של 636.8 קילומטר וכוללת 391 תחנות.
הרכבת התחתית היא הוותיקה בסין, השנייה באורכה במדינה לאחר הרכבת התחתית של שאנגחאי, והיא מערכת הרכבות התחתיות העמוסה בעולם, עם 3.78 מיליארד נסיעות בשנת 2017, וממוצע של 10.35 מיליון נסיעות ביום.
בשנת 2002 החלו עבודות מאסיביות להרחבת הרשת, עד שנה זו פעלו שני קווים בלבד. למרות עבודות אלו מערכת הרכבת התחתית עדיין לא עונה על הצרכים של העיר, ותוכנית הפיתוח קוראת להרחיב את הקווים ל-998.5 קילומטר שישרתו 18.5 מיליון נסיעות ביום עד 2021.
תעריף נסיעה

מודל התמחור של הנסיעה שונה ממחיר קבוע למודל של תשלום מבוסס מרחק נסיעה בדצמבר 2014, למעט בקו Airport Express. המחיר מתחיל מ-3 יואן סיני עבור נסיעה של עד 6 קילומטר ועולה בהדרגה (ראו טבלה מטה).
מחיר הנסיעה ב-Airport Express הוא 25 יואן סיני ללא תלות במרחק הנסיעה. ילדים שגובהם עד 1.3 מטר לא משלמים עבור הנסיעה במידה והם מלווים במבוגר ששילם עבור הנסיעה. אזרחים ותיקים מעל גיל 65, אנשים עם מוגבלויות, קצינים בדימוס, אנשי צבא, משטרה ויוצאי צבא שנפצעו בזמן פעולה, ואנשי המשטרה העממית המזוינת של סין נוסעים ברכבת התחתית ללא תשלום.
| תעריף | מרחק נסיעה |
| --- | --- |
¥3: עד 6 ק"מ
¥4: 6–12 ק"מ
¥5: 12–22 ק"מ
¥6: 22–32 ק"מ
¥7: 32–52 ק"מ
¥8: 52–72 ק"מ
¥9: 72–92 ק"מ
¥10: 92–112 ק"מ
הרחבה ותכנון עתידי

מערכת הרכבת התחתית בבייג׳ינג ממשיכה להתרחב במהירות, ועל פי תוכנית האב היא תשתרע  על פני 998.5 ק״מ עד סוף שנת 2021. בתחילת 2019 היו קווים באורך 252.3 ק״מ בבנייה. הקווים החדשים ירחיבו בצורה משמעותית את הכיסוי של המערכת, בייחוד בדרום העיר ובמערב העיר.
הרחבה ותכנון עתידי > רכבת חד־פסית

בשנת 2014 רשות התכנון בבייג׳ינג בחנה הקמה של קווי רכבת חד־פסית באזורים בעיר בהם הקמת קו תת-קרעי עלול להיות קשה לביצוע. למרות שקו רכבת חד־פסית יכול לשנע כמות נמוכה של אנשים ביחס לקו רכבת תחתית והוא פועל במהירות נמוכה יותר, קווי רכבת חד־פסית זולים משמעותית מקווי רכבת תחתית והם שקטים יותר.
התכנון של קו בודד שכלל 21 תחנות אושר והעבודות החלו ב-2014, אך בתחילת 2015 העבודות הופסקו והתוכניות להקמת רכבת חד־פסית נגנזו בגלל התנגדות תושבים וקיבולת נמוכה של הקו.
הרחבה ותכנון עתידי > קו 28

באוגוסט 2015 רשויות התכנון הציעו להקים מסיעון תת-קרקעי שיעבור דרך המע"ר של בייג׳ינג. לפי פרסומים מ-2018 הוחלט לבסוף להקים את קו 28 כקו רכבת תחתית ולא כמסיעון. הקו הוא באורך 8.77 ק"מ והוא כולל 9 תחנות.
הערות שוליים

↑  הודעת מחלקת התחבורה הציבורית של עיריית בייג'ינג
↑  Beijing Subway 2019: tourist information, timetable, prices, China Highlights
↑  Liang Shuang, Beijing's subway is going full bore, China Daily, ‏12 לינואר, 2017
וונבולניצה

| --- | --- |
סמל וונבולניצהסמל וונבולניצה

כנסייה בוונבולניצה
 מדינה:  פולין פולין
 פרובינציה:  לובלין (פרובינציה) לובלין
 מחוז:  פולווי
 אוכלוסייה:  ‏
  ‑ בכפר:  970 (31 במרץ 2021)
 קואורדינטות:  51°17′N 22°8′E﻿ / ﻿51.283°N 22.133°E﻿ / 51.283; 22.133
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיוונבולניצה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיוונבולניצה(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהוונבולניצה(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהוונבולניצה  he tabBackground:;tabBorder:#aaa;defaultTab:0;
וונבולניצה (בפולנית: Wąwolnica) הוא כפר במחוז פולווי שבפרובינציית לובלין בפולין, בו התקיימה עד השואה קהילה יהודית גדולה.
תולדות היישוב

וונבולניצה נזכר לראשונה בראשית המאה ה-11, ובמאה ה-14 הוענקו לו זכויות עיר. באמצע המאה ה-17 נחרב היישוב כתוצאה מפלישת האימפריה השוודית.
בעקבות חלוקת פולין בשנת 1795 נכלל היישוב בשטח אוסטריה, ובשנת 1815 נכלל בשטחי פולין הקונגרסאית. בימי מרד ינואר היה היישוב אחד ממעוזי המורדים הפולנים, וזכויותיו העירוניות ניטלו ממנו בידי הרוסים.
יהודי וונבולניצה

יהודים החלו לשבת בוונבולניצה במאה ה-17, ובסוף המאה ה-18 הוטלו הגבלות על מגורי היהודים ביישוב. במחצית הראשונה של המאה ה-19 אסרו השלטונות הרוסיים על התיישבות יהודים חדשים ביישוב.
לאחר מלחמת העולם הראשונה גדל מספר היהודים בכפר, אך הצטמצם בשנות השלושים, אז הורע מצבם הכלכלי של יהודי היישוב, ונערכו נגדם פרעות מצד האוכלוסייה הפולנית. בין מלחמות העולם נמנו בכפר 1,043 יהודים, למעלה משליש מתושביו. בתקופה זו פעלו בכפר חוגים ציוניים, לצד אגודת ישראל.
עם פרוץ מלחמת העולם השנייה הגיעו לכפר פליטים יהודים מיישובי הסביבה, ובאמצע ספטמבר 1939 נכבש היישוב בידי הגרמנים, והוטלו על יהודיו גזירות שונות, ובהן חובת ביצוע עבודות כפייה. בתחילת 1940 נמנו ביישוב כ-2,000 יהודים.
בפברואר 1942 רוכזו יהודי היישוב בגטו שהוקם בו, וב-22 במרץ 1942 רצחו הגרמנים כ-120 מיהודי הגטו, ובהם חברי היודנרט. כמו כן, נרצחו יהודים שהסתתרו בבתי פולנים.
ב-31 במרץ 1942 שולחו כל יושבי הגטו למחנה ההשמדה בלז'ץ, למעט קבוצת גברים שהועברה למחנות עבודה באוז'נדוב.